กรมศุลลุยรีดรายได้อุดสินค้าจีนภาษีลด
กรมศุลเพิ่มประสิทธิภาพจัดเก็บรายได้ทุกทางทั้งออนไลน์ และการสำแดงสินค้านำเข้าล่วงหน้า
17 ม.ค. 2561

กรมศุลเพิ่มประสิทธิภาพจัดเก็บรายได้ทุกทางทั้งออนไลน์ และการสำแดงสินค้านำเข้าล่วงหน้านายกุลิศ สมบัติศิริ อธิบดีกรม ศุลกากร เปิดเผยว่า เนื่องจากข้อตกลงเขตการค้าเสรี หรือเอฟทีเอ ไทยกับจีน ทำให้สินค้าจากประเทศจีน 703 รายการ อัตราภาษีนำเข้าจาก 30% จะเหลือ 5% ซึ่งกรมต้องติดตามการจัดเก็บรายได้ว่า จะทำให้ภาษีลดลงไปอีกเท่าไร โดยสินค้าที่มีการลดภาษีนำเข้าจากจีนจำนวนมาก ได้แก่ กระเบื้องต่างๆ ที่ใช้สำหรับบ้านที่พักอาศัยทั้งนี้ กรมจะเพิ่มประสิทธิภาพการเก็บภาษีทางออนไลน์มากขึ้นว่า ที่ผ่านมา พบผู้นำเข้าแจ้งว่าราคาไม่เกิน 1,500 บาท เพื่อเสียภาษีค่าปากระหว่างในอัตราต่ำ แต่เมื่อเปิดสินค้าออกมาตรวจพบว่าราคาสูงกว่า 1 หมื่นบาทรวมทั้งจะเริ่มให้แจ้งสินค้านำเข้าล่วงหน้าที่ขนมาทางเครื่องบินและลงที่สนามบินสุวรรณภูมิ ต้องแจ้งรายละเอียดสินค้าให้กรมทราบจากสนามบินต้นทาง หากไม่มีความเสี่ยงก็จะปล่อยสินค้าเมื่อเครื่องลงทันที และจะเริ่มใช้กับสินค้าที่ผ่านด่านท่าเรือแหลมฉบังในวันที่ 1 มี.ค.นี้นายกุลิศ กล่าวว่า ปีงบประมาณ 2560 เก็บภาษีได้ 1.07 แสนล้านบาท ส่วนปีงบประมาณ 2561 ตั้งเป้าหมายเก็บภาษี 1.11 แสนล้านบาท ซึ่งจะ เพิ่มประสิทธิภาพทุกช่องทางให้ได้ตามเป้าหมายที่ตั้งไว้